11 मार्च को होने वाली वोटों की गिनती को लेकर एसडीएम ने की बैठक
सुबह 8 बजे विरसा विहार कपूरथला में शुरू होगी गिनती
भास्करसंवाददाता | सुल्तानपुर लोधी
11मार्च को वोटों की गिनती सबंधी किए जाने वाले प्रबंधों की जानकारी देने के लिए उम्मीदवारों की मीटिंग एसडीएम डॉ. चारुमिता की अध्यक्षता में हुई। इस मौके पर उम्मीदवार कामरेड बलदेव सिंह, गुरजोत सहोता और मुख्तयार डडविंडी शामिल हुए। कांग्रेस पार्टी की ओर से एडवोकेट जरनैल सिंह, आम आदमी पार्टी की ओर से रजिंदर सिंह जैनपुर उपस्थित हुए।
डॉ. चारुमिता ने उम्मीदवारों को चुनाव कमिशन की ओर से जारी की गई हिदायतों के बारे जानकारी दी। 11 मार्च को सुबह 8 बजे विरसा विहार कपूरथला में वोटों की गिनती शुरू होगी 4 से 7 मार्च तक हर उम्मीदवार 1 पोलिंग एजेंट नामजद कर सारी प्रक्रिया बारे जानकारी हासिल करे। 4 मार्च को सुबह 10 बजे विरसा विहार कपूरथला में पहुंचे। हर उम्मीदवार 14 काउटिंग एजेंट नामजद कर सकता है। जिनकों 18 और 19 नंबर फार्म भरकर देना जरूरी होगा। 11 मार्च को 7 बजे विरसा विहार के अंदर जाना होगा और 8 बजे वोटों की गिनती शुरू हो जाएगी। मौके पर बीडीपीओ लखबीर सिंह बुट्टर, स्टेट अवार्डी प्रो. लखपत राए, जगदीश कुमार, निर्मल सिंह आदि मौजूद थे।
hin_Deva hin_Deva bho_Deva hin_Deva hin_Deva